wickkiey/tamil-wikipedia-markdown huggingface dataset:
# பிரான்சிய மேற்கோட்குறி


**பிரான்சிய மேற்கோட்குறி** அல்லது **கில்லெமெட்டு** (*Guillemet*) என்பது நிறுத்தக்குறிகளில் ஒன்றாகும்.  

«, », ‹, › ஆகிய குறியீடுகள் பிரான்சிய மேற்கோட்குறிகள் என அழைக்கப்படும். சில மொழிகளில் உரையைக் குறிப்பதற்குப் பிரான்சிய மேற்கோட்குறிகள் பயன்படுத்தப்படுகின்றன. பிரான்சிய மேற்கோட்குறிகள் பார்ப்பதற்கு <, > போன்ற கணிதக் குறியீடுகளைப் போலிருந்தாலும் அவை இவற்றிலிருந்து வேறுபட்டவை.  

## சொற்பிறப்பியல்
பிரான்சிய நாட்டவரான குயள்ளுமே லெ பே என்பவரின் பெயரில் குயள்ளுமே என்ற பகுதியிலிருந்து கில்லெமெட்டு என்ற பெயர் பெறப்பட்டது.  

## பயன்பாடுகள்
### உரை
«உரை» என்ற வடிவத்தில் உரையைக் காட்டுவதற்குப் பின்வரும் மொழிகளில் பிரான்சிய மேற்கோட்குறிகள் பயன்படுத்தப்படுகின்றன.  
- அல்பானியம்
- அரபு
- அருமேனியம்
- பெலருசியம்
- பிரித்தானி
- பல்கேரியம் (அரிதாகப் பயன்படுத்தப்படுகின்றது.)
- காட்டலான்
- சீனம் (நூல், தொகுப்பு என்பனவற்றின் தலைப்பைக் காட்டப் பயன்படுத்தப்படுகின்றது.)
- எசுத்தோனியம்
- அருபிதம்
- பிரான்சியம் (« உரை » என்றவாறு இடைவெளி விட்டுப் பயன்படுத்தப்படுகின்றது.)
- கலீசியம்
- கிரேக்கம்
- இத்தாலியம்
- கெமர்
- வட கொரியம் (தென்கொரியாவில் பயன்படுத்தப்படுகின்றது.)
- இலத்துவியம்
- இலித்துவானியம்
- நோர்வேசியம்
- பாரசீகம்
- போர்த்துகேயம் (இப்போது பெரும்பாலும் மேற்கோட்குறிகளே பயன்படுத்தப்படுகின்றன.)
- போலியம் (பொதுவாக மேற்கோளுள் உள்ள மேற்கோளைக் காட்டப் பயன்படுத்தப்படுகின்றது.)
- உருமானியம் (மேற்கோளுள் உள்ள மேற்கோளைக் காட்ட மட்டும் பயன்படுத்தப்படுகின்றது.)
- உருசியம்
- எசுப்பானியம் (எசுப்பானியாவிற்கு வெளியில் பிரான்சிய மேற்கோட்குறியின் பயன்பாடு பெரிதாக இல்லை.)
- சுவிட்சர்லாந்து மொழிகள்
- துருக்கியம்
- உக்குரேனியம்
- வியட்நாமியம்

»உரை« என்ற வடிவத்தில் உரையைக் காட்டுவதற்குப் பின்வரும் மொழிகளில் பிரான்சிய மேற்கோட்குறிகள் பயன்படுத்தப்படுகின்றன.  
- குரோவாசியம் (அரிதாகப் பயன்படுத்தப்படுகின்றது.)
- செக்கு
- தேனியம்
- இடாய்ச்சு (சுவிட்சர்லாந்தைத் தவிர)
- அங்கேரியம்
- செருபியம்
- சுலோவாக்கியம்
- சுலோவேனியம்
- சுவீடியம்

»உரை» என்ற வடிவத்தில் உரையைக் காட்டுவதற்கு பின்னிய மொழியில் பிரான்சிய மேற்கோட்குறிகள் பயன்படுத்தப்படுகின்றன.  

### திசை
தொலைக் கட்டுப்படுத்திகளில் வேகமாய் முன்நகர்த்தல், வேகமாய் மீள்சுற்றல் ஆகியவற்றுக்கான விசைகளில் பிரான்சிய மேற்கோட்குறிகள் பயன்படுத்தப்படுகின்றன.  

### கணினியியல்
பெர்ல் 6 கணினி மொழியில் பிரான்சிய மேற்கோட்குறிகள் பயன்படுத்தப்படுகின்றன.  

## ஒருங்குறி
ஒருங்குறியில் *U+00AB, U+00BB* என்பன பிரான்சிய மேற்கோட்குறிகளை உள்ளிடப் பயன்படுத்தப்படுகின்றன.
# திருவாய்மொழி விரிவுரைகள்

பன்னிரண்டு ஆழ்வார்களில் ஒருவரான நம்மாழ்வார் இயற்றிய திருவாய்மொழி நூலிலுள்ள பாடல்களுக்கு ஐந்து பேர் எழுதிய பழமையான உரைகள் உள்ளன. அவை மணிப்பிரவாள நடையில் அமைந்துள்ளன. திருவாய்மொழி வேதத்தின் சாரமாகவும், தத்துவக் களஞ்சியமாகவும் விளங்குகிறது. இவற்றை வெளிப்படுத்தும் வகையில் இதன் உரைகள் உள்ளன.  

## திருவாய்மொழி உரைகள்
1. திருக்குருகைப்பிரான் பிள்ளை எழுதிய ஆறாயிரப்படி
1. நஞ்சீயர் எழுதிய ஒன்பதினாயிரப்படி
1. வாதிகேசரி - அழகிய மணவாளப் பெருமாள் ஜீயர் எழுதிய பன்னிரண்டாயிரப்படி
1. பெரியவாச்சான்பிள்ளை இருபத்தி நாலாயிரப்படி
1. நம்பிள்ளை காலட்சேபமாகச் சொல்ல வடக்கு திருவீதி பிள்ளை பட்டோலை கொண்டு அருளியது ஈடு முப்பத்தாறாயிரப்படி
- இந்த ஐந்தில் நம்பிள்ளை சொல்ல திருவீதிப்பிள்ளை எழுதிய உரைக்கு மட்டும் 'ஈடு' என்னும் சிறப்பு அடைமொழி உண்டு.
இவற்றில் 'ஈடு' என்னும் சொல் செய்யுளுக்கு ஈடாக எழுதப்பட்டுள்ள உரை என்பதனைக் குறிக்கும்.  

இவற்றில் ‘படி’ என்னும் சொல் ஓலையில் எழுதப்பட்டுள்ள எழுத்தெண்ணிக்கைப் படிவத்தைக் குறிக்கும்.  
### இதன் காலமும் குறிப்பும்
| நூல் | காலம் | குறிப்பு |  |
| --- | --- | --- | --- |
| ஆறாயிரப்படி | பொ.ஊ. 12ஆம் நூற்றாண்டின் தொடக்கம் | இராமானுசர் எழுதச் சொன்னார் |  |
| ஒன்பதினாயிரப்படி | பொ.ஊ. 13ஆம் நூற்றாண்டு | நம்பிள்ளை இதனைக் காவேரியில் போக விட்டுப் புதிதாக எழுதிக் கொடுத்தார் |  |
| பன்னீராயிப்படி | பொ.ஊ. 14ஆம் நூற்றாண்டின் தொடக்கம் | வாதிகேசரி - அழகிய மணவாளப் பெருமாள் ஜீயர், பெரியவாச்சான் பிள்ளையின் சீடர் |  |
| இருபத்து நாலாயிரப்படி | பொ.ஊ. 13ஆம் நூற்றாண்டின் இறுதி | நம்பிள்ளை கட்டளையிட்டதன் பேரில் எழுதினார் |  |
| முப்பத்தாறாயிரப்படி என்னும் ஈடு | பொ.ஊ. 13ஆம் நூற்றாண்டின் இறுதி | நம்பிள்ளை அருளால் வடக்கு திருவீதி பிள்ளை எழுதியது. | } |

## நம்மாழ்வாரின் பிற நூல்களுக்கு உரை
ஈடு உரை கண்ட நம்பிள்ளை பெரிய திருமொழி, திருப்பள்ளியெழுச்சி, திருவிருத்தம் ஆகிய பிரபந்தங்களுக்கும் உரை அருளினார்.  

## உரை வரலாறு
திருவாய்மொழிக்கு முதல் உரையாசிரியர் ஆளவந்தார் என்பதை ஈடு உரை வழி அறியலாம்.  

நாலாயிர திவ்வியப் பிரபந்தங்களின் பொருளை, பக்தி உலகில் பரவச் செய்த பெருமைக்குரியவர் நாதமுனிகள். அவரை முதல் உரையாசிரியராகக் கொள்ளலாம்.  

நாதமுனிகள் முதல் எம்பெருமானார் காலம் வரை  
:உய்யக்கொண்டார்,  
:மணக்கால் நம்பி,  
:நாதமுனிகள் பேரன ஆளவந்தார்,  
:பெரிய நம்பி (திருமாலை ஆண்டான்)  
:இராமானுசர்  
போன்றோர் கேள்வி வாயிலாக (நினைவாற்றல்) உரைகளைப் பாதுகாத்தனர்.  

எம்பெருமானார் காலத்தில் வியாக்கியானம் என்னும் பெயரில் உரைகள் வரி வடிவம் பெறத் தொடங்கின.  

## இவற்றையும் காண்க
- வைணவ இலக்கியங்கள்

## கருவிநூல்
- தமிழ் இணையக் கல்விக்கழகம் - இணையதளம்
# மூக்குப்பொடி

**மூக்குப்பொடி** *(snuff)* என்பது போதை தரும் புகையிலை கலந்த பொடி. இது சுண்ணாம்பு, புகையிலை, நெய் மற்றும் சில வாசனைப் பொருட்கள் சேர்க்கப்பட்ட கலவை. இதை உபயோகிப்போர் இப்பொடியைத் தங்கள் விரல்களுக்கிடையில் வைத்து மூக்கின் வழியாக மூச்சுப்பாதையில் இதை நன்கு உள்ளிழுப்பர்.  

இப் பழக்கத்தைப் **பொடி போடுதல்** என்பர். பொடியைத் தயாரிப்போர் வாழை மட்டையிலோ (பொடிமட்டை) சிறிய தகர டப்பாவிலோ (பொடி டப்பா) இதை அடைத்து விற்பர்.  

இந்தியாவில் மூக்குப்பொடி தயாரிக்கும் பல நிறுவனங்கள் உள்ளன.  

புகையிலை உள்ள பொருளான மூக்குப் பொடி உடல் நலத்திற்குத் தீங்கு விளைவிக்கக் கூடியது. வாய்ப் புற்றுநோய், குரல்வளைப் புற்று நோய் மற்றும் நுரையீரல் புற்று நோய் உள்ளிட்ட நோய்களை உண்டாக்க வல்லது.  

## பழமொழி
**ஓசி பொடிதனை நாசியில் இட்டால் காசிக்கு போனாலும் கருமம் தீராது**  
## பொடிக்கவி
: கரும்பொடி மாவஞ்ச வெறிகைப்பொடி சில்வெற்பர்  
: தருங்கொம் பொடிசை தெய்வத்தையல் - விரும்புபுய  
: வான்பொடியா நின்ற கதிர்மானு மயிலோ எனையாள்  
: தேன்பொடியார் பூம்பதந் தந்தே  

: ஊசிக் கழகு முனைமுறி யாமை; உயர்ந்த பர  
: தேசிக் கழகுஇந் திரியம் அடக்கல்; திரள்நகில்சேர்  
: வேசிக்கழகு தன் மேனி மினுக்கல்; மிகப்பெருத்த  
: நாசிக்கழகு பொடியென்று சொல்லுவர் நாவலரே  

: கொடியணி மாடம்ஓங்கிக் குலவுசீர் ஆனைக்காவில்  
: படியினில் உள்ளார் செய்த பாக்கியம் அனையான் செங்கைத்  
: தொடியினர் மதனன் சோமசுந்தரன் கடையில் செய்த  
: பொடியினைப் போடாமூக்குப் புண்ணியம் செய்யா மூக்கே  

**மாம்பழக்கவிச்சிங்க நாவலர்**
# கருப்பைவாய் புறவணியிழையிடை புதுப்பெருக்கு


**கருப்பைவாய் புறவணியிழையிடைப் புதுப்பெருக்கு ** (Cervical intraepithelial neoplasia, **CIN**), அல்லது **கருப்பைவாய் இயல்பிறழ் வளர்ச்சி** , **கருப்பைவாய் இடைநார்த்திசு இயல்பிறழ் வளர்ச்சி **என்று கருப்பைவாயின் மேற்புறத்திலுள்ள செதிள் உயிரணுக்களின் இயல்பிற்கு மாறான பெருக்கமும் புற்றுநோய் வர வாய்ப்புள்ள மாறுதல்களும் குறிப்பிடப்படுகின்றன. இந்த நிலை புற்றுநோய் அல்ல; மேலும் பொதுவாக குணமாக்கக் கூடியவை. மிகப் பெரும்பாலான பேருக்கு நிலையாக இருக்கிறது அல்லது நோயாளியின் நோய் எதிர்ப்பாற்றலால் எந்தவொரு சிகிட்சையுமின்றி சரியாகி விடுகிறது. இருப்பினும் மிகக் குறைந்த பேருக்கு கருப்பை வாய்ப் புற்றுநோயாக உருவெடுக்கிறது. பால்வினை மூலம் உட்புகுந்த மனித சடைப்புத்துத் தீ நுண்மங்களால் (HPV) (குறிப்பாக உயர் நேரிடர் எச்பிவி வகைகள் 16 அல்லது 18), கருப்பைவாய் நெடுநாட்களான நோய்த்தொற்று இந்த நோய்க்கான முதன்மையான காரணியாக அறியப்படுகிறது.
# குடமுருட்டி ஆறு

**குடமுருட்டி ஆறு** (*Kudamurutti River*) தஞ்சாவூர், திருவாரூர் மாவட்ட பகுதிகளில் ஓடும் காவிரியின் கிளையாறு ஆகும். இது தஞ்சாவூர் மாவட்டம், திருக்காட்டுப்பள்ளி என்னும் இடத்திலிருந்து காவிரியிலிருந்து பிரிந்து ஓடுகிறது.  

பண்டாரவாடை அருகே இதிலிருந்து திருமலைராஜனாறும், நல்லூர் அருகில் வாழைப்பழக்கடை எனும் இடத்தில் இதிலிருந்து முடிக்கொண்டான் ஆறும் பிரிகிறது. திருவையாற்றில் உள்ள ஐந்து புனித ஆறுகளில் இதுவும் ஒன்றாகும்.  

தேவாரப்பாடல்களில் குறிப்பிடப்படும் இந்த ஆற்றின் பழைய பெயர் *கடுவாய்* ஆகும். திரு ஆலம்பொழில் கோயிலின் தீர்த்தமாகவும் உள்ளது.
# திரிவேணி சங்கமம்

**திரிவேணி சங்கமம்** எனும் வடமொழிச் சொல்லுக்கு மூன்று ஆறுகள் கூடுமிடம் என்று பொருள்.  

அலகாபாத்தில் உள்ள திரிவேணி சங்கமம் எனுமிடத்தில் கங்கை, யமுனை ஆறுகளுடன் கட்புலனாகாத சரசுவதி ஆறும் வந்து கலப்பதாக நம்பப்படுகிறது. 12 ஆண்டுகளுக்கு ஒரு முறை இந்த இடத்தில் கும்பமேளா நிகழ்த்தப்படுகிறது. மகாத்மா காந்தி உட்படப் பல இந்தியத் தலைவர்களின் அஸ்தி இங்கு கரைக்கப்பட்டுள்ளது.  

## புனிதக்குளியல்
கரையிலிருந்து படகில் பக்தர்களை அழைத்துச் செல்கின்றார்கள். கங்கையும், யமுனையும் கூடுமிடத்தில் ஆங்காங்கு படகுகளை நிற்கவைத்து பக்தர்களை இறங்கி புனித நீராடும்படி கூறுகிறார்கள். நின்று நீராடும் அளவு நீர் குறைவாக சில இடங்களில் உள்ளது. சில படகுக்காரர்கள் படகுகளுக்கிடையில் கயிற்றினைக் கட்டி அதனைப் பிடித்துக்கொண்டு பக்தர்களை சங்கமிக்கும் இடம் எனப்படும இடத்தில் இறங்கச்சொல்லி புனித நீராட வைக்கிறார்கள். அவரவர் விருப்பத்திற்கேற்ப புனிதக்குளியலில் ஈடுபடுகிறார்கள். படகுகளில் பக்தர்கள் ஒவ்வொரு குழுவாக ஏறிச்சென்று சங்கமிக்கும் இடத்திற்குச் சென்று வருகின்றனர். படகுகளில் பக்தர்கள் ஏறிச் செல்லும் போதும் பின்னர் புனித நீராடிவிட்டுத் திரும்பி வரும் போதும் காணும் காட்சிகள் மனதிற்கு ரம்மியமாக உள்ளன.  

## படத்தொகுப்பு
# திருவாசிரியம்

திருவாசிரியம் நம்மாழ்வாரின் நூல்களில் ஒன்று.  

இதில் ஏழு ஆசிரியப்பாக்கள் உள்ளன.  

இவை அந்தாதித்தொடையில் அமைந்துள்ளன.  

இந்த நூலை யஜுர்-வேத சாரம் என்பர்.  

இதன் முகப்பில் அருளாளப் பெருமான் எம்பெருமானார் இயற்றிய கலிவிருத்தத்தாலான தனியன் பாடல் ஒன்று உண்டு.  
## பாடல் தரும் செய்தி
;1  
:திருமால் மூவுலகு அளந்த சேவடியான். தாமரை உந்தி நாயகன். அவனுக்கு உடை செவ்வானம். சுடர், மதி, மீன்கள் சூடியிருக்கும் பவளவாய் மரகதக் குன்றம். கடலோன் மேல் பள்ளிகொண்டுள்ளான். வாயும் கண்ணும் சிவப்பு. மேனி பச்சை. ஐந்தலை நாகப் படுக்கையில் அறிதுயில் கொள்கிறான். சிவன் அயன் இந்திரன் முனிவர் முதலானோர் தொழுது நிற்கின்றனர்.  
;2  
- ‘நேரிய காதல் அன்பில் அன்பு ஈன்ற தேறல்’
- ‘அமுத வெள்ளத்தான்’
;3  
- தெய்வம் மூன்றில் முதல்வன்
;இதில் வரும் முடுகிசை  
:வரைபுரை திரைபொர பெருவரை வெருவர  
:உருமுரல் ஒலிமணி நளிகடல் படவர  
;4  
:பெரும்பாழ் காலத்து சிவன், அயன் ஆகியோரையும், மூவுலகையும் படைத்த முதல்.  
;5  
- தாமரைக் கண்ணான்
- கனி வாயன்
- கற்பகம் முதலான ஆயிரம் தழைத்த முடி புனைந்தவன்
;6  
:படைத்து, இடந்து, உண்டு, உமிழ்ந்து, அளந்து, நேர்ந்து, உலகளிக்கும் முதற்பெருங் கடவுள் நிற்ப, புடைப் பல தான் அறி தெய்வம் பேணுதல் தனாது புல்லறிவாண்மை.  
;7  
:ஆலிலை மேல் பள்ளி கொள்ளும் ஒருமா தெய்வம்.  

## அடிக்குறிப்பு
# ஓணம்பாக்கம்

**ஓணம்பாக்கம்**, காஞ்சிபுரம் மாவட்டம், மதுராந்தகம் வட்டத்தில், மதுராந்தகம் ஊராட்சி ஒன்றியத்தில் உள்ள ஓணம்பாக்கம் ஊராட்சியில் அமைந்திருக்கும் ஒரு கிராமம். 2011 வருட கணக்கெடுப்பின்படி, இங்கு 4000 மக்கள் வசிக்கின்றனர்.  

## சிறப்புகள்
ஓணம்பாக்கம், வரலாற்றுச் சிறப்புகளை உடைய ஊர். 1200 ஆண்டுகளுக்கு முற்பட்ட வரலாறை உடையது. ஊருக்கு கிழக்கே குறத்திமலை, கூசாமலை, பட்டிமலை, வெண்மணிமலை என நான்கு மலைக்குன்றுகள் காணப்படுகின்றன. இவற்றில் குறத்திமலையும், கூசமலையும் சமண முனிவர்களால் ஆயிரம் வருடங்களுக்கு முன்னரே பயன்படுத்தப்பட்டுள்ளன. தற்போது மலைகளைக் குடைந்து கற்கள் எடுக்கும் தொழில்களால், இம்மலைகளில் உள்ள **சமணச் சின்னங்கள்** சேதமாக அதிக வாய்ப்பு இருப்பதாக இவ்வூர் மக்கள் கருதுகின்றனர்.  

ஓணம்பாக்கம் கிராமத்தில் மாரியம்மன் கோயில் உள்ளது.  

## அமைவிடம்

ஓணம்பாக்கம் செய்யூருக்கு கிழக்கே 6 கி மீ தொலைவில், செய்யூர்-மேல்மருவத்தூர் சாலையில் அமைந்திருக்கிறது. மதுராந்தகத்தில் இருந்து தென்கிழக்காக 18 கி மீ தொலைவில் அமைந்திருக்கிறது.  

## போக்குவரத்து
செய்யூரில் இருந்து மேல்மருவத்தூர், மதுராந்தகம் செல்லும் பேருந்துகள் அனைத்தும் ஒணம்பாக்கம் வழி செல்கின்றன. சமணகுன்றுகளை அடைவதற்கு அய்யனார் கோயில் பேருந்து நிறுத்தத்தில் இறங்கி வடக்கே 1 கி மீ தூரம் செல்ல வேண்டும்.  

## குறத்திமலை
குறத்திமலை, ஓணம்பாக்கம் L. N புரம் கிராமத்திற்கு அருகில் உள்ளது. இந்த மலையில் கோட்டம் போன்ற அமைப்பில், ஒரு பாறையில் பார்சுவநாதர் சிற்பம் காணப்படுகிறது. பார்சுவநாதர் தலைக்கு பின்புறம் ஐந்து தலை நாகம் விரிந்த நிலையில் வடிக்கப்பட்டுள்ளது. இருபுறமும் யக்ஷன், யக்ஷி சாமரம் வீசியபடி சிற்பம் அமைக்கப்பட்டுள்ளது. பாறையின் மேற்பகுதியில் கோபுரம் போன்ற அமைப்பு காணப்படுகிறது. வலப்புறம், கி.பி. எட்டாம் நூற்றாண்டை சேர்ந்த கிரந்த கல்வெட்டு காணப்படுகிறது. இதில், "இருபத்து இரண்டு" என்ற சமணப்பிரிவை நிர்வகிக்கும் வாசுதேவ சித்தாந்த படாரர் என்ற சமண முனிவர், இக்கோயிலை செய்வித்த செய்தி வடிக்கப்பட்டுள்ளது.  

சற்று தள்ளி உள்ள பாறையில் ஆதிநாதர் புடைப்பு சிற்பமும், மகாவீரர் புடைப்பு சிற்பமும் காணப்படுகின்றன. மலைக்கு கிழக்கே, ஐந்து சமண கற்படுக்கைகள், வடக்கு நோக்கி காணப்படுகின்றன. மலை உச்சியில் உள்ள ஒரு பாறையில், கிழக்கு நோக்கி ஐந்து சமண கற்படுக்கைகள் காணப்படுகின்றன. மழை நீர் உட்புகாமல் இருக்க, படுக்கை இருக்கும் பாறையின் மேல் உள்ள பாறையில் விளிம்பு வெட்டப்பட்டுள்ளது. வறண்ட நிலையில் ஒரு சுனையும் காணப்படுகிறது.  

## கூசாமலை

கூசாமலை, குறத்திமலைக்கு மேற்கில் அமைந்திருக்கிறது. இங்கு "பந்தக்கல்" என்னும் இடத்தில், மேற்கு நோக்கி ஐந்து சமணப்படுக்கைகள் காணப்படுகின்றன. இவ்விடத்திற்கு அருகில் இரண்டு சுனைகள் காணப்படுகின்றன. இவற்றில் ஒன்று வறண்டு விட்டது. இம்மலையின் தெற்குப் பகுதியில் குறுகலான குகை ஒன்று காணப்படுகிறது. இக்குகையின் நுழைவாயிலில், கங்கை அம்மன் என்று ஊர் மக்களால் வணங்கப்படும் தெய்வம் அமைந்திருக்கிறது. இவ்விடத்திற்கு சற்று மேலே ஒரு வறண்ட சுனை உள்ளது.  

## கல்வட்டங்கள்
ஓணம்பாக்கத்திற்கு வடகிழக்கே அமைந்துள்ள நாகமலைக்கு அருகில் கல்வட்டங்கள் காணப்படுகிறது. இதன் மூலம் ஓணம்பாக்கத்தின் வரலாறு ஆயிரத்திற்கு மேற்பட்ட ஆண்டுகள் பின்னோக்கி செல்கிறது.  

## படங்கள்

## உசாத்துணைகள்
# வைணவ குழூஉக்குறி


**வைணவ குழூஉக்குறி**, அல்லது **வைணவ பரிபாசை** என்பது வைணவத் தமிழர்களுக்கிடையே வழங்கி வரும் தமிழ் வழக்கு. சில உதாரணங்கள் கீழே தரப்பட்டுள்ளன:  

- இறைவன் - பெருமாள்.
- இறைவி - தாயார், பிராட்டி, நாச்சியார்
- கருடன் - பெரிய திருவடி.
- ஆஞ்சநேயர் - சிறிய திருவடி.
- பூஜை செய்தல் - திருவாராதனம்.
- நாமம் - திருமண்
- நாமம் இடுதல் - திருமண் காப்பு தரித்தல்.
- துளசி - திருத்துழாய்.
- ஏலக்காய் - பரிமள திரவியம்.
- வெற்றிலைப் பாக்கு - அடைக்காய்
- அபிஷேகம் - திருமஞ்சனம்
- பாடல் பெற்ற தலம் - மங்களாஸாசனம் பெற்ற கோயில்.
- பிரசாதம் படைத்தல் - அமுது பண்ணுதல்.
- பாயசம் - திருக்கண்ணலமுது.
- ரஸம் - சாற்றமுது (சாத்தமுது).
- கேசரி - ஜீரா
- புளியஞ்சாதம் - புளியோதரை
- தயிர் சாதம் - ததியோன்னம்.
- வடை - திருப்பணியாரம்.
- சாதம் - ப்ரஸாதம்.
- பரிமாறுதல் - சாதித்தல்.
- உடம்பு சௌக்யமா? - திருமேனி பாங்கா?
- தண்ணீர் - தீர்த்தம்.
- குளித்தல் - தீர்த்தமாடுதல்.
- சாமி கும்பிடுதல் - பெருமாளை சேவித்தல்
- மரணம் - ஆச்சாரியன் திருவடி அடைதல்
- பிரபந்தம் ஓதுதல் - சாற்றுமறை (அ) சாற்றுமுறை
- ஆண்பிள்ளை - நம்பி
- பெண்பிள்ளை - நங்கை
# பெரிய திருவந்தாதி

**பெரிய திருவந்தாதி** என்பது நம்மாழ்வார் இயற்றிய சிற்றிலக்கியங்களில் ஒன்று. திருவிருத்தம், திருவாசிரியம், திருவாய்மொழி என்பன இவரது பிற சிற்றிலக்கியங்கள். இந்த நூல்களின் பாட்டுடைத் தலைவர் திருமால்.  

நம்மாழ்வார் 10ஆம் நூற்றாண்டில் வாழ்ந்த தமிழ்ப்புலவர். இவர் திருமாலைத் தெய்வமாகக் கொண்டு பாடல்களைப் பாடினாலும் பிற சமயக் கோட்பாடுகளையும் மதித்துப் போற்றியவர்.  

பெரிய திருவந்தாதி வெண்பாச் செய்யுளால் ஆனது. இந்த நூலில் 87 வெண்பாக்கள் அந்தாதியாகத் தொடுக்கப்பட்டுள்ளன. முதலும் இறுதியும் கூட மாலை போல் தொடுக்கப்பட்டுள்ளன.  

## பாடல் நலம்
:இவையன்றே நல்ல இவையன்றே தீய  
:இவையென் றிவையறிவ னேலும் – இவையெல்லாம்  
:என்னால் அடைப்புநீக் கொண்ணா திறைவனே  
:என்னால் செயற்பால தென்? (3)  

:சீரால் பிறந்து சிறப்பால் வளராது  
:பேர்வாமன் ஆகாக்கால் பேராளா! – மார்பாரப்  
:புல்கிநீ உண்டுமிழ்ந்த பூமிநீர் ஏற்பரிதே  
:சொல்லுநீ யாமறியச் சூழ்ந்து. (16)  

:அவனாம் இவனாம் உவனாம் மற்றும்பர்  
:அவனாம் அவனென் றிராதே – அவனாம்  
:அவனே எனத்தெளிந்து கண்ணனுக்கே தீர்ந்தால்  
:அவனே எவனேலும் ஆம். (36)  

## அடிக்குறிப்புகள்
# ஐகேட்



**ஐகேட்** (முன்னாளில் **ஐகேட் பட்னி**, **ஐகேட் க்ளோபல் சொலியூசன்ஸ்** மற்றும் **பட்னி கம்ப்யூட்டர் சிஸ்டம்சு**) (, , ) என்பது தகவல் தொழில்நுட்ப சேவை வழங்கும் நிறுவனமாகும்.  

## வரலாறு

நரேந்திர பட்னி என்பவரால் தொடங்கப்பெற்ற பட்னி கம்ப்யூட்டர் சிஸ்டம்சு என்னும் இந்நிறுவனம், இந்தியாவின் முதல் கணினி சார்ந்த சேவை வழங்கும் நிறுவனமாகும். நரேந்திர பட்னியின் தாரக மந்திரம்,  

அதாவது,  
என்ற கொள்கையை உடையவர், இந்தியாவின் முதல் கணினி சார்ந்த சேவையைத் துவங்கி, வெற்றிபெற்று அது உண்மையென்றும் உணர வைத்தார்.  

### ஆரம்பம்
1972-ம் ஆண்டு இந்நிறுவனம் "டேட்டா கன்வர்ஷன் இன்க்"("Data Conversion Inc") என்ற பெயரில் தொடங்கப்பட்டது. நரேந்திர பட்னி தன் மனைவி பூனத்துடன் இணைந்து, தங்களுடைய வீட்டிலிருந்து ஆரம்பித்தனர்.  

## ஐகேட்டின் ஆக்கிரமிப்பு
ஐகேட் நிறுவனமானது, பட்னி கம்ப்யூட்டர் சிஸ்டம்ஸ் நிறுவனத்தை 2011-ம் ஆண்டு ஜனவரி 10-ம் நாள் கைப்பற்றியது. அதன்பிறகு சுமார் 25,000 ஊழியர்களுடைய பெரிய நிறுவனமாக ஐகேட் உருவானது.  

## கிளைகள்

## விருதுகளும் அங்கீகாரமும்
- 2008-ம் ஆண்டு ஐ. ஏ. ஓ. பி. உலகளாவிய சிறந்த 100 நூறு அவுட்சோர்சிங் என்னும் அயலாக்கம் செய்யும் நிறுவனங்களில் ஒன்று.
- காப்பீட்டு நிறுவனங்களுக்கு வணிகச் செயலாக்க அயலாக்கச் சேவை வழங்கும் சிறந்த 15 நிறுவனங்களில் ஒன்று.
# கா. சூரன்

சைவப்பெரியார் **கா. சூரன்** (ஆகத்து 1, 1881 - 1956) இலங்கையின் வடக்கே வடமராட்சியில் அமைந்துள்ள தேவரையாளி சைவ வித்தியாசாலையின் நிறுவனராகவும் முதல்வராகவும் இருந்தவர். இவர் ஒரு சமூக முன்னோடியுமாவார். பதிகங்கள் பாடுவதிலும் கவியாற்றுவதிலும் வல்லவர். முற்போக்கு எண்ணம் கொண்டவர்.  

## வாழ்க்கைச் சுருக்கம்
1881 ஆம் ஆண்டு ஆவணி மாதம் கரவெட்டியில் பிறந்தார். தந்தையார் வே. காத்தார், தாயார் வள்ளி ஆகியோருக்கு மூத்த புதல்வனாகப் பிறந்தார். கரவெட்டியில் இருந்த உவெசுலியன் மிசன் கிறித்தவப் பாடசாலையில் 5 ஆம் வகுப்புவரை கல்வி கற்றார். 1917 இல் வதிரியில் மாணிக்கம் என்பவரை மணஞ் செய்தார். பிள்ளைகள் மகள் சிவபாக்கியம், மகன் ஏகாம்பரம்.  

## சமூகப்பணிகள்
- தேவரையாளி சைவவித்தியாசாலையின் நிறுவனர். தேவரையாளி ஆரம்பப் பாடசாலையை வதிரி ‘வண்ணஞ்சீமா’ என்ற காணியில் சிறு கொட்டிலில் தொடக்கி பின்னர் 1917 இல் தற்போது அமைந்திருக்கும் இடத்தில் பிரவேசம் செய்வித்தார். 1919 இல் பாடசாலை பதிவு செய்யப்பட்டது.
- 1923 ஆம் ஆண்டில் வதிரியில் அண்ணமார் கோவிலில் நடைபெற்ற ஆடு பலியிடுதலை சைவப்பெரியார் சூரன் பலிபீடத்தில் தன் தலையை வைத்து ஆட்டை வெட்டுவதற்கு முன்னர் தன் தலையை வெட்டுங்கள் எனக் குரல் கொடுத்து அந்த ஊரில் பலியிடுதலை நிறுத்திவைத்தார். அதன் பின்னர் அந்த அண்ணமார் கோவில் பிள்ளையார் கோவிலாக மாறியது. இந்த நிகழ்வுகள் பற்றி பேராசிரியர் கா. சிவத்தம்பி பல இடங்களில் எழுதியிருக்கிறார்.

## தொடர்பான பதிவுகள்
### சைவப்பெரியார் சூரன் எழுதியவை
- பராசக்தி படவிமர்சனம் – சுதந்திரன் பத்திரிகையில் பிரசுரமானது. இது எட்டுப்பக்கங்களைக் கொண்ட சிறிய பிரசுரமாகவும் 1953 இல் 15 சத விலையில் வெளிவந்தது. *பராசக்தி படவிமர்சனம்* என்ற பெயரில் அமரர் வல்லிபுரம் கந்தசாமி நினைவு வெளியீடாக 10.03.2004 இல் மீளவும் வெளியிடப்பட்டது.
- மகாத்மா காந்தி மறைந்தபோது அவர் மீது பல இரங்கற்பாடல்களை எழுதியவர்.
- *சூரன் சுயசரிதை* (பதிப்பாசிரியர்: ராஜ சிறீகாந்தன், 2004, பக்கம் 148.

### ஏனையவர்கள் எழுதியவை
- சூரனின் நினைவுதினத்தில் வெளியிடப்பட்ட ‘கல்வெட்டு’
- கல்கி "இலங்கையில் ஒரு வாரம்" என்ற கட்டுரையின் 8 ஆம் அத்தியாயத்தில் சைவப்பெரியார் சூரன் பற்றியும் அப்போது இலங்கையில் நிலவிய தீண்டாமை பற்றியும் 08.09.1950 இல் வெளிவந்த கல்கி இதழில் எழுதியுள்ளார்.

## நினைவுச்சின்னம்
- சைவப்பெரியார் சூரன் சிலை தேவரையாளி இந்துக்கல்லூரி வளாகத்தில் நிறுவப்பட்டுள்ளது. இவ்வுருவச் சிலைக்கு 06.02.2004 இல் அப்போதைய அதிபர், மா. குட்டித்தம்பி அடிக்கல் நாட்டினார். வடமராட்சி வலய பிரதிக் கல்விப்பணிப்பாளராக இருந்த வி. அருளானந்தம் 14.06.2004 இல் சூரன்சிலையை திறந்து வைத்தார்.

## வெளியிணைப்புகள்
- நூலகம் திட்டத்தில் சூரன் சுயசரிதை
- சூரன் எழுதிய பராசக்தி படவிமர்சனம்
# சிறுநீர்வழி



**சிறுநீர்வழி** (*urethra*) அல்லது சிறுநீர்க் கால்வாய் அல்லது சிறுநீர்ப்பைக் குழாய் என்பது உடற்கூற்றியலில் உடலின் நீர்மக் கழிவுகளை வெளியேற்றுவதற்காக சிறுநீர்ப்பையை பிறப்புறுப்புடன் இணைக்கும் குழாயைக் குறிப்பதாகும். ஆண்களுக்கு சிறுநீர்வழியானது ஆண்குறியின் உள்ளாகச் செல்கிறது. அத்துடன் ஆண்களில் இருக்கும் சிறுநீர்வழியானது, பெண்களில் உள்ளதை விடவும் நீளமானது.  

ஆண்களில் சிறுநீர்வழியானது சிறுநீரை மட்டுமன்றி விந்துப் பாய்மத்தையும் வெளியேற்ற உதவுகின்றது. பெண்களுக்கு குறைந்த நீளமே உள்ள சிறுநீர்வழி யோனிக்கு மேலாக வெளியே திறக்கின்றது. பெண்கள் சிறுநீர்வழியை சிறுநீர் கழிக்க மட்டுமே பயன்படுத்துகின்றனர். வரிவரியான வெளி சிறுநீர்வழி சுருக்குதசையானது, கட்டுப்படுத்தக் கூடிய அசைவைக் கொண்டிருப்பதனால், சிறுநீர் கழிப்பதை இச்சைக்கேற்ப கட்டுப்படுத்த உதவுகிறது.
# பெண்குறி



**பெண்குறி** பெண் பாலூட்டியின் வெளிப்புறமுள்ள இனப் பெருக்க உறுப்புகளில் ஒன்றாகும். பிற பாலூட்டிகளுக்கும் இதே போன்ற வடிவமைப்பு இருப்பினும் இங்கு குறிப்பாக மனித இனப் பெண்குறி பற்றி விவரிக்கப்பட்டுள்ளது.  

பெண்குறியில் பல பெரிய மற்றும் சிறிய உடற்கூற்று அமைப்புகள் அடங்கி உள்ளன; மேல்/கீழ் இதழ்கள், பூப்பு வெளி, பெண்குறிக் காம்பு, இடைகழிகள், இடைகழி நாளங்கள் மற்றும் புணர்புழையின் துளை ஆகியன சிலவாகும். இதன் வளர்ச்சி பல நிலைகளாக நிகழ்கிறது; முதன்மையாக முதிர்கரு காலத்திலும் பூப்படையும் பருவத்திலும் நிகழ்கின்றன. கருப்பையின் வெளிவாசலாக இருப்பதால் இதனை *இரட்டைக் கதவு*களால் காக்கிறது: பெரிய மேல் இதழ் மற்றும் சிறிய உள் இதழ். தன்னைத் தானே சுத்தப்படுத்திக்கொள்ளும் புணர்புழை உடல்நலத்திற்கு உதவ நுண்ணுயிர்களை உள்ளிருந்து வெளியேற்றுகிறது. எனவே பெண்குறியை வெளிப்புறமாக சுத்தம் செய்தாலே பிறப்புறுப்புப் பகுதி சுகாதாரம் பேணப்படும்.  

பெண்குறி பாலுறவின்போது பங்காற்றுகிறது; இப்பகுதி உறுப்புகள் அனைத்துமே நெருக்கமான நரம்புப் பிணைப்புக்களைக் கொண்டு சரியான முறையில் தூண்டப்பட்டால் சிற்றின்ப சுகம் தருகின்றன. கலையின் பல வடிவங்களிலும் பெண்குறி உயிர் தரும் சக்தியாகவும் பாலின்பம் வழங்கும் சக்தியாகவும் விவரிக்கப்பட்டுள்ளன.  

பெண்குறி பெண்ணின் சிறுநீர்க்குழாயின் துளையையும் கொண்டிருப்பதால் சிறுநீர் கழிக்கும் உயிர்வாழ் செயல்பாட்டையும் கொண்டுள்ளது.  

## வடிவம்
# டி. வி. சாம்பசிவம் பிள்ளை


**டி. வி. சாம்பசிவம் பிள்ளை** தமிழின் முதல் மருத்துவ அகராதியை வெளியிட்டவர். டி. வி. என்ற ஆங்கில முதலெழுத்துக்கள் தஞ்சாவூர் வில்வையா மன்னையார் என்ற அவரது தந்தை பெயரைக் குறிக்கின்றன. சாம்பசிவத்தின் மருத்துவப் பின்னணி குறித்து முழுதும் தெரிந்திலது. இவர் காவல்துறையில் எழுத்தராய்ப் பணி தொடங்கி காவல்துறை ஓய்வாளராய்ப் பணி ஓய்வு பெற்றவர். இவர் எழுதிய *Tamil English Dictionary of Medicine, Chemistry and Allied Sciences Based on Indian Medical Science* என்ற அகராதி இவர் இறப்புக்குப் பின்னர் 4000 பக்கங்கள் உடைய தொகுதியாய் வெளியானது. இதில் 80,000 சொற்கள் இடம்பெற்றுள்ளன. 1953-ம் ஆண்டு நவம்பர் 12-ம் தேதி தனது 73-வது வயதில் சாம்பசிவம் பிள்ளை மறைந்தார்.  

**தொடக்க கால வாழ்க்கை:**  

சாம்பசிவம் பிள்ளை அவர்கள், பெங்களூரில் 1880-ம் ஆண்டு செப்டம்பர் 19-ம் தேதி பிறந்தார்.  

**அங்கீகாரம்:**  

தமிழக அரசு, 1949 -ம் ஆண்டு 5000 ரூபாய் நிதியுதவி வழங்கி, இவரது ஆராய்ச்சிக்கு உதவியது. மதராஸ் பல்கலைக் கழகமும், மைசூர் பல்கலைக்கழகமும் இவரின் பணியை பாராட்டும் விதமாக, ரூபாய் 5000 தொகையை வழங்கி கௌரவித்தது. 2019 ஆகஸ்ட் 30 ஆம் தேதி, இந்திய அரசு இவரை கௌரவிக்கும் வகையில், பன்னிரண்டு இந்திய மருத்துவ மேதைகளின் வரிசையில் இவருக்கும் 5 ரூபாய் மதிப்புள்ள அஞ்சல் தலையை வெளியிட்டது. தற்போது CCRS அமைப்பில் இருந்து SEARCHi என்னும் செயலி, இவரது அகராதியின் அடிப்படையில் உருவாக்கப்பட்டுள்ளது.  

**பணி:**  

திரு. சாம்பசிவம் பிள்ளை அவர்கள், தமது 16 ஆண்டுகால உழைப்பை, சித்த மருத்துவ அகராதியினை உருவாக்குவதில் செலவழித்துள்ளார். இதற்காக தமது வருவாய், நிலபுலன்கள் மற்றும் பிற சொத்துக்களை, அவர் செலவழித்துள்ளார். 1938 -ம் ஆண்டு தமது சொந்த செலவு மற்றும் முயற்சியில், அகராதியின் இரண்டு பாகங்களை வெளியிட்டார். மூன்றாம் பாகத்தை பதிப்பித்து வெளியிட தமிழக அரசும் பகுதியளவு உதவியது. நான்கு மற்றும் ஐந்தாம் பாகங்கள் 1977 மற்றும் 1978 -ம் ஆண்டுகளில், ஜி. டி. நாயுடு மற்றும் அவரது மகன் ஜி. டி. என். கோபால் அவர்களால் முறையே பதிப்பிக்கப்பட்டு வெளியிடப்பட்டது.  

இந்த படைப்பில், சித்த மருத்துவத்தில் பயன்படுத்தப்பட்டுள்ள தாவர, சங்கம, தாது, உலோகப் பொருட்களைப் பற்றிய உயர்ந்தக் குறிப்புகள் அடங்கியுள்ளன. இப்படைப்பு 5 பாகங்களையும், 6537 பக்கங்களையும் 80,000 வார்த்தைகளையும் கொண்டு அமைக்கப்பட்டுள்ளது. தமிழ் வார்த்தைக்கு ஈடான, ஆங்கில/ இலத்தின் வார்த்தைகள் கொடுக்கப்பட்டுள்ளன. மேலும், சிறுகுறிப்புகளும் தேவைப்படும் இடங்களில், விளக்கவுரைகளும் இடம்பெற்றுள்ளன.  

1968 -ம் ஆண்டு சென்னையில் நடைபெற்ற இரண்டாம் உலகத் தமிழ் மாநாட்டில், The greatness of siddha medicine என, இப்படைப்பு மறுபெயரிடப்பட்டு, வெளியிடப்பட்டது.
# வண்ணம் (பாநடை வகை)

வண்ணம் என்னும் சொல் பாடலில் வரும் நடைநலத்தைக் குறிக்கும். இந்த நடைநலத்தைத் தொல்காப்பியம் 20 வகையாகப் பகுத்துக் காட்டுகிறது. பொருள்-நோக்கில் வரிசைப்படுத்தி அடுக்கப்பட்டுள்ள அவை இங்கு அகரவரிசைப் படுத்தப்பட்டுள்ளன.  

## வண்ணங்கள் 100 வகை
ஆகியவற்றை ஒன்றோடொன்று உறழ (5 பெருக்கல் 4 பெருக்கல் 5) வண்ணம் 100 என அமையும்  

## வண்ணம் நூல் வகை
- உடற்கூற்று வண்ணம் - 14ஆம் நூற்றாண்டு பட்டினத்தார் (பட்டணத்தார்) பாடல்
- உடற்கூற்று வண்ணம் - அருணகிரியார் இப்பெயருடன் ஒரு நூல் பாடினார் என்பர்.
- சந்தக் குழிப்பு வரும் பாடல்களும் வண்ணத்தின் வகையினவே.
- ஆண்கலை, பெண்கலை வண்ணம்
- அருணகிரிநாதர் திருவகுப்பு
## வண்ணம் (சந்த நடை)
:தனத்தான தனனதன  
:தனத்தான தனனதன  
:தனத்தான தனனதன - தந்ததனனா  
என்பது போலத் தாளச்சந்தம் கொண்டு வரும் பாடல்கள் சந்தவண்ணப் பாடல்கள்.  

அருணகிரி நாதரின் திருப்புகழ், திருவகுப்பு முதலான பாடல்கள் வண்ணம் என வழங்கப்படாத வண்ணப் பாடல்கள். பிரம்மோதய மெய்வழி சாலை ஆண்டவர்கள் இயற்றிய ஆதிமெய் உதயபூரண வேதாந்தத்தில் பாடியுள்ள பூரண வண்ணப்பா , மேற்கண்ட பல வண்ண வகைகளை உள்ளடக்கியது. கவிராச பிள்ளை பாடிய திருவண்ணாமலையார் வண்ணம் இவ் வகையில் தோன்றிய முதல் வண்ணப் பாடல்கள்.  

## இவற்றையும் காண்க
- வனப்பு

## அடிக்குறிப்பு
# வனப்பு

**வனப்பு** என்பது ஒருவரின் உடலுருவம் முழுவதிலும் தோன்றும் அழகு. அதுபோல ஒரு நூல்-முழுமையில் காணப்படும் அழகைத் தொல்காப்பியம் **வனப்பியல்** எனக் குறிப்பிட்டு அதனை எட்டு வகையாகப் பகுத்துக் காட்டுகிறது. அந்த வனப்புகள் இங்குத் தரப்பட்டு விளக்கப்படுகின்றன.  

எண்வகை வனப்புகளில் அமையும் நூல்களுக்குச் சான்றுகள் :  

1) **அம்மை** - திருக்குறள் , ஆத்திசூடி.  

2) **அழகு** - நெடுந்தொகை போன்றவை  

3) **தொன்மை** - சிலப்பதிகாரம் (நச்சினார்க்கினியர்), இராம சரிதம், தகடூர் யாத்திரை.  

4) **தோல்** - மலைபடுகடாம் (இளம்பூரணர்)  

5) **விருந்து** - முத்தொள்ளாயிரம் (பேராசிரியர்)  

6) **இயைபு** - மணிமேகலை, பெருங்கதை  

7) **புலன்** - முக்கூடற்பள்ளு, குறவஞ்சி, ஏற்றப்பாட்டு, குழந்தைப் பாடல்கள்  

8) **இழைபு** -கலித்தொகை, பரிபாடல் (பேராசிரியர்)  

## இவற்றையும் காண்க
- வண்ணம்

## **குறிப்பு**
# அம்மை (நூல்வனப்பு)

**அம்மை** என்பது நூலின் வனப்பு இயல்புகள் எட்டில் ஒன்று. அம்மை வனப்பியல் நூலானது சில மெல்லிய சொற்களைக் கொண்டிருக்கும். அம்மை என்பது குணப்பெயர். அது அமைதிப்பாட்டு நின்றமையின் 'அம்மை' என்று ஆயிற்று என்பது பேராசிரியர் இதற்குத் தரும் விளக்கம். திருக்குறள் அம்மை-வனப்பு கொண்ட நூல் எனத் தொல்காப்பிய உரையாசிரியர்கள் காட்டுகின்றனர்.  

;அம்மை வனப்பு  

:அறிவினான் ஆகுவ(து) உண்டோ பிறிதின்நோய்  
:தன்நோய்போல் போற்றாக் கடை - திருக்குறள்  

:அறம் செய விரும்பு - ஔவையார் ஆத்திசூடி  

## அடிக்குறிப்புகள்
# அழகு (நூல்வனப்பு)

**அழகு** என்பது நூலின் வனப்பு இயல்புகள் எட்டில் ஒன்று.  

நூலுக்கு அழகாக அமைவது செய்யுள் யாப்பு. இது செய்யுளுக்கு உரிய சொற்களைக்கொண்டு சீர்கள் அமைத்துச் செய்யப்படும். செய்யுளில் நடையழகும், அணியழகும் மிக்கும் செறிந்தும் காணப்படுவதால் செய்யுள் நடையையே நூலுக்கு அழகு எனக் கருதினர்.  

செய்யுள் மொழி என்பது திரிசொல் பயிலாது வருவது என்றும், நூலின் அழகுக்கு நெடுந்தொகை போன்றவற்றை எடுத்துக்காட்டாகக் கொள்ளலாம் என்றும் பேராசிரியர் விளக்குகிறார்.  

## அடிக்குறிப்புகள்
# வார்ப்புரு:Infobox historic site

}<includeonly>  

| image = }  
| caption = }  

| image2 = }  
| caption2 = }  

| image3 = }}  

| image4 =  
| caption4 =  

| label1 = வகை  
| data1 = }  

| label2 = சொற்பிறப்பு  
| data2 = }  

| label3 = அமைவிடம்  
| data3 = }  

| label4 = அருகில் உள்ள நகரம்  
| data4 = }  

| label5 = ஆள்கூற்றுகள்  
| data5 = }  

| label6 = OS grid reference  
| data6 = }  
| label7 = பரப்பளவு  
| data7 = }  
| label8 = ஏற்றம்  
| data8 = }  
| label9 = உயரம்  
| data9 = }  
| label10 = நீளம்  
| data10 = }  
| label11 = }  
| data11 =  
| label12 = உருவானது  
| data12 = }  
| label13 = நிறுவப்பட்டது  
| data13 = }  
| label14 = நிறுவனர்  
| data14 = }  
| label15 = கட்டப்பட்டது  
| data15 = }  
| label16 = கட்டியவர்  
| data16 = }  
| label17 = க்காக கட்டப்பட்டது  
| data17 = }  
| label18 = மூலமுதலான பயன்பாடு  
| data18 = }  
| label19 = தகர்ப்பு  
| data19 = }  
| label20 = புனரமைப்பு  
| data20 = }  
| label21 = மீட்டெடுப்பு  
| data21 = }  
| label22 = மீட்டெடுத்தவர்  
| data22 = }  
| label23 = இன்றைய பயன்பாடு  
| data23 = }  
| label24 = }  
| data24 =  
| label25 = கட்டிடக்கலைஞர்  
| data25 = }  
| label26 = சிற்பி  
| data26 = }  
| label27 = கட்டிட முறை  
| data27 = }  
| label28 = பார்வையாளர்களின் எண்ணிக்கை  
| data28 =  
| label29 = நிர்வகிக்கும் அமைப்பு  
| data29 = }  
| label30 = உரிமையாளர்  
| data30 = }}  
| label31 = நிகழ்வு ஆண்டு  
| data31 = }  
| label32 = முக்கிய நிகழ்வுகள்  
| data32 = }  
| label33 = இணையதளம்  
| data33 = }  

| data34 =  

| data41 = }}  

| data42 = }  

}}</includeonly><noinclude>  

</noinclude>
# பாண்டியன் பராந்தக வீரநாராயணின் தளவாய்ப்புரச் செப்பேடுகள்

**பாண்டியன் பராந்தக வீரநாராயணின் தளவாய்ப்புரச் செப்பேடுகள்** எனப்படுபவை பராந்தக வீரநாராயணன் (கிபி 887) என்னும் பாண்டிய அரசனால் வெளியிடப்பட்ட செப்பேடுகள் ஆகும்  

## வடிவமைப்பு
"இச் செப்பேடு, முனைகள் தட்டிச் சமன்படுத்திப் பிணைக்கப்பெற்ற வளையத்தில் கோக்கப்பெற்றுள்ள ஏழு இதழ்களைக் கொண்டுள்ளது. இதழ்கள் 18 அங்குல நீளமும் 5 1/2 அங்குல அகலமும் உடையவை. முத்திரை. செப்பேடுகளுடன் சேர்க்கப்பட்டிருக்கிறது. முத்திரையில் மீனிரட்டை, புலி ஆகிய இரண்டு சின்ங்கள் கீழே ஒரு உருவில் பொறிக்கப்பட்டுள்ளது."  

## மொழி
இச் செப்பேட்டின் 238 வரிகளை உடையது. முதல் 65 வரிகள் வடமொழில் உள்ளன. கிரந்த எழுத்துக்களால் எழுதப்பட்டுள்ளன. 173 வரிகள் தமிழில் உள்ளன. இவை தமிழ் வட்டெழுத்தில் எழுதப்பட்டுள்ளன.  

## செய்தி
பல்வேறு இந்துப் புராணக் கதைகளும் வரலாற்றுச் செய்திகளும் இந்தச் செய்ப்பேடுகளில் குறிக்கப்பட்டுள்ளன.
# சுக்மா மாவட்டம்


## மாவட்ட எல்லைகள்
5635.79 சதுர கிலோ மீட்டர் பரப்பளவு கொண்ட சுக்மா மாவட்டம், வடக்கில் பஸ்தர் மாவட்டம், வடகிழக்கில் தந்தேவாடா மாவட்டம், மேற்கில் பிஜப்பூர் மாவட்டம் தென்கிழக்கில் ஆந்திர பிரதேசம், தெற்கில் தெலங்கானா மற்றும் கிழக்கில் ஒரிசாவை எல்லைகளாக கொண்டது.  
பழங்குடியின மக்கள் அதிகம் வாழும் இந்திய மாவட்டங்களில் சுக்மா மாவட்டமும் ஒன்று. மாவோயிஸ்டு போராளிகளால் அதிகம் பாதிக்கப்பட்ட எண்பத்து மூன்று இந்திய மாவட்டங்களில் சுக்மா மாவட்டமும் ஒன்றாகும்.  

## அரசியல்
சுக்மா மாவட்டம் பஸ்தர் மக்களவை தொகுதியிலும், கோண்டா சட்டமன்ற தொகுதியில் அடங்கியுள்ளது.  

## மாவட்ட நிர்வாகம்
5635.79 சதுர கிலோ மீட்டர் பரப்பளவு கொண்ட சுக்மா மாவட்டம் பஸ்தர் கோட்டத்தில் அமைந்துள்ளது. இம்மாவட்டம் 6 வருவாய் வட்டங்கள் கொண்டது. சுக்மா மாவட்டம் , 132 கிராமப் பஞ்சாயத்து மன்றங்களையும், 5 வட்டார வளர்ச்சி அலுவலகங்களும், மூன்று நகரப் பஞ்சாயத்துகளும், சுக்மா வன உட்கோட்டமும் கொண்டுள்ளது.  
## மக்கள் வகைப்பாடு
இம்மாவட்டத்தின் மொத்த மக்கள் தொகை 2,49,841 ஆக உள்ளது. அதில் ஆண்கள் 1,22,448 மற்றும் பெண்கள் 1,27,393 ஆகவும் உள்ளனர். பாலின விகிதம் ஆயிரம் ஆண்களுக்கு பெண்கள் 1016 வீதம் உள்ளனர். பழங்குடி இன மக்கள்தொகை 1,73,714 ஆக உள்ளது. பட்டியல் சமூக மக்கள்தொகை 10,859 ஆக உள்ளது. மக்கள் தொகை அடர்த்தி ஒரு சதுர கிலோ மீட்டரில் 45 பேர் வீதம் வாழ்கின்றனர். இம்மாவட்டத்தின் சராசரி படிப்பறிவு 36.29% ஆகவும், ஆண்களின் படிப்பறிவு 49.69% ஆகவும், பெண்களின் படிப்பறிவு 23.33% ஆகவும் உள்ளது.  

## போக்குவரத்து
சுக்மா நகரம் தேசிய நெடுஞ்சாலை எண் 221 மூலம் நாட்டின் பல பகுதிகளை இணைக்கிறது.  
## சிறப்புக் கூறுகள்
- சபரி ஆறு
- ஜாத்ரா ஆறு

மிகவும் பிற்பட்ட பகுதியாக இருப்பினும் கல்வி மற்றும் படிப்பறிவு வீதங்கள் சிறப்பாக உள்ளன. நாட்டிலேயே மிகக் கூடுதலான காட்டுப்பகுதி நிறைந்த மாவட்டமாக (4000+ ச.கி.மீ.) விளங்குகிறது. இங்குள்ள சபரி ஆற்றில் கிடைக்கும் தூயநீர் இறால்கள் (ஜிங்கா) மிகவும் பிரபலமானவை. வனப்பொருட்களான தென்டுப்பட்டா, சிரோஞ்சி, புளி, மகுவா, அர்ரா மற்றும் பிசின் ஆகியவற்றிற்காகவும் புகழ் பெற்றது.  

## மாவோயிஸ்ட் போராளிகள்
நக்சலைட் - மாவோயிஸ்ட் போராளிகளால் பாதிக்கப்பட்ட இந்தியாவின் எழுபத்தி எட்டு இந்திய மாவட்டங்களில் சுக்மா மாவட்டமும் ஒன்றாகும். மேலும் பஸ்தர் கோட்டத்தில் பழங்குடி மக்கள் அதிகம் வாழும் ஏழு மாவட்டங்களில் சுக்மா மாவட்டமும் ஒன்றாகும். இம்மாவட்டத்தில் நக்சல்-மாவோயிஸ்ட் போராளிகளுக்கும் காவல்துறையினருக்கும் அடிக்கடி மோதல்கள் நடைபெறுகிறது.  

தடை செய்யப்பட்டுள்ள இயக்கமான நக்சலைட்-மாவோயிச பொதுவுடமைக் கட்சித் தோழர்கள் ஏப்ரல் 21, 2012 அன்று ஓர் சிற்றூர் கூட்டத்திலிருந்து திரும்பிக் கொண்டிருந்த சுக்மா மாவட்டத்தின் ஆட்சியர் அலெக்சு பால் மேனனை மாலை நேரத்தில் கடத்திச் சென்று பிணைக்கைதியாக சிறை வைத்தனர். அவருடன் உடனிருந்த இரு தனிப் பாதுகாப்புக் காவலர்களை சுட்டுக் கொன்றனர். பாளையங்கோட்டையில் பயின்ற அலெக்சை விடுவிக்க இரண்டு பெண்கள் உட்பட 17 தோழர்களை சிறைகளிலிருந்து விடுவிக்க வேண்டும், தங்களுக்கு எதிரான "பசுமைத் தேடல் நடவடிக்கையை" நிறுத்திக் கொள்ள வேண்டும் மற்றும் பஸ்தரில் உள்ள பாதுகாப்புப் படையினரை திரும்பப் பெற வேண்டும் என்பன அவர்களது கோரிக்கையாக உள்ளது.  

சிவப்பு தாழ்வாரப் பகுதிகளில் ஒன்றான சுக்மா மாவட்டத்தில் நக்சலைட்டுகளின் தாக்குதல்களால் 24 ஏப்ரல் 2017 அன்று 25 மத்திய சேமக் காவல் படை வீரர்கள் கொல்லபப்பட்டனர்.  

## இதனையும் காண்க
- சிவப்பு தாழ்வாரம்
- சத்தீசுகர்
- சத்தீசுகர் அரசு
- சத்தீசுகர் மாவட்டப் பட்டியல்
# விக்கிப்பீடியா:முதற்பக்கக் கட்டுரைகள்/ஏப்ரல் 29, 2012


**ஏபிஓ குருதி குழு முறைமை** என்பது, மனிதரில் குருதி மாற்றீட்டில் பயன்படும் மிகவும் முக்கியமான குருதிக் குழு முறைமை ஆகும். குருதி வகை களில் வேறுபட்டுக் காணப்படும் குருதிச் சிவப்பணுவில் உள்ள பிறபொருளெதிரியாக்கிகள், குருதி தெளியத்தில் காணப்படும் பிறபொருளெதிரிகள் என்பவற்றை அடிப்படையாகக் கொண்டே இந்த குருதிக் குழு முறைமை இயங்குகின்றது. இதனுடன் தொடர்புடைய எதிர்-A பிறபொருளெதிரி (Anti-A Antibody) மற்றும் எதிர்-B பிறபொருளெதிரி பொதுவாக IgM (Immunoglobulin M) வகை பிறபொருளெதிரிகள் ஆகும். இந்த IgM வகை பிறபொருளெதிரிகள் வாழ்வின் தொடக்கக்காலத்தில், உணவு, பாக்டீரியா மற்றும் வைரசு போன்ற சூழல் காரணங்களால் உருவாகின்றன. ABO இரத்த வகைகள் மனிதக் குரங்கு, சிம்ப்பன்சி, பொனொபோ, கொரில்லா போன்ற சில விலங்குகளிலும் காணப்படுகின்றன. **மேலும்...**  
---

**அரபு - இசுரேல் முரண்பாடு** என்பது நடு கிழக்கில், அராபியர்களுக்கும் யூதர்களுக்கும் இடையிலான அரசியல் மோதல்களும் பொதுப் பகையுமாகும். இம்முரண்பாட்டுக்கான அடிப்படைக் காரணமாகக் கருதப்படுவது 19ம் நூற்றாண்டின் இறுதியில் ஏற்பட்ட சையோனிய எழுச்சியும் அராபிய தேசியவாதமும் ஆகும். 20ம் நூற்றாண்டின் தொடக்கத்தில் வெளிப்பட்ட இம் முரண்பாடு, 1948இல் இசுரேல் ஒரு தனி நாடாக உருவானதும், முழு அரபு நாடுகள் கூட்டமைப்புக்குமாக விரிவடைந்தது. யூதர்களின் கருத்துப்படி, அவர்கள் குறிப்பிடும் நிலப்பரப்பானது வரலாற்றுத் தாயகமாகவும், அதே நேரத்தில் ஒன்றிணைந்த அராபிய இயக்கத்தின்படி அது வரலாற்று நோக்கில் பாலத்தீன அராபியர்களுக்கு உரியதென்றும், ஒன்றிணைந்த இசுலாமியவாதத்தின்படி அந்நிலப்பரப்பானது இசுலாமிய நிலமாகவும் நோக்கப்படுகிறது. **மேலும்...**
# இயைபு (நூல்வனப்பு)

**இயைபு** என்பது நூலின் வனப்பு இயல்புகள் எட்டில் ஒன்று.  

நூல் ஆசிரியப்பாவால் அமைந்து, ஞ், ண், ந், ம், ன் மெய்யெழுத்தோடு முடியும் பாடல்களைக் கொண்ட நூல் இயைபு என்னும் வனப்பினைக் கொண்டதாக எடுத்துக்கொள்ளப்படும்.  

மணிமேகலை நூலிலுள்ள 30 காதைப் பாடல்களும் 'ன்' என்னும் எழுத்தில் முடிகின்றன. கொங்குவேளிர் இயற்றிய பெருங்கதை என்னும் நூலிலுள்ள பாடல்களும் இவ்வாறு முடிகின்றன. எனவே இவை இயைபு-வனப்பு நூல்கள்.  

## இவற்றையும் காண்க
- வண்ணம்
## அடிக்குறிப்புகள்
# சாம்பிராணி


**சாம்பிராணி** அல்லது **குமஞ்சம்** என்பது பிரங்கின்சென்ஸ் *(Frankincense)* எனப்படும் மரத்திலிருந்து வடியும் பால் அல்லது பிசின் ஆகும். பாஸ்வெல்லியா செர்ராட்டா *(Boswellia serrata)* என்ற தாவரக் குடும்பத்தைச் சேர்ந்தது. இது மிக மெதுவாக இறுகி, ஒளிபுகும் தன்மையும் எளிதில் எரியும் தன்மையுமுடைய சாம்பிராணியாக மாறுகிறது.  

சாம்பிராணி, குமஞ்சம், குங்கிலியம் மரத்துவெள்ளை, பறங்கிச்சாம்பிராணி, வெள்ளைக்கீரை என்று பல பெயர்களால் அழைக்கப்படுகிறது. இச்சாம்பிராணியை எரித்தால் மிகுந்த மணத்தைப் பரப்பும். சாம்பிராணி மரங்கள் மேற்கத்திய நாடுகள் மற்றும் இந்தியாவில் குஜராத், அஸ்ஸாம், ராஜஸ்தான், பீகார், ஒரிஸா, மற்றும் தமிழ்நாட்டில் அதிமாக காணப்படுகின்றன. தமிழ்நாட்டில் குறிப்பாக கல்வராயன், சேர்வராயன் மலைச்சரிவுகளில் 500 மீ – 700 மீ உயரத்தில் காணப்படுகிறது. சாம்பிராணி மரம் உறுதியானது. எனினும் எளிதில் அறுக்கவும், இழைக்கவும் முடியும். இவ்வகை மரங்கள் தீக்குச்சிகள் தயாரிக்கப் பெரிதும் பயன்படுகின்றன. நவம்பர் மாதம் முதல் ஜூலை வரையிலான காலங்களில் இம்மரங்களிலிருந்து பால் அதிகமாக வடியும். ஆண்டு ஒன்றிற்கு 1 கி.கி வரையில் ஒரு மரத்திலிருந்து சாம்பிராணி பெற முடியும்.  

## பயன்பாடு

பண்டைய காலம் முதல் மதவழிபாட்டிற்கும் மருத்துவத்திற்கும் சாம்பிராணி பயன்பட்டு வருகிறது  

## வேதியியல் உள்ளடக்கம்

சாம்பிராணியில் காணப்படும் சில வேதியியல் கூறுகள்:  

- காடித் தன்மையான பிசின் (56 சதவீதம்), அல்ககோலில் கரையக் கூடியது, வேதியியல் குறியீடு: **C**<sub>20</sub>**H**<sub>32</sub>**O**<sub>4</sub>"
- பசை 30–36%
- அல்பா பொசுவெலிக் காடி
- 4-O-மீதைல்-குளுக்குரோனிக் காடி
- பெலன்டிரின்
# ஜோசப் வில்சன் ஸ்வான்



**ஜோசப் வில்சன் ஸ்வான்** இங்கிலாந்தைச் சேர்ந்த இயற்பியலாளர் மற்றும் வேதியியலாளர். மின்சார விளக்குக்கான வெற்றிடத்தைக் கொண்ட மின் குமிழொன்றை முதலில் உருவாக்கியவர். மின் ஒளி விளக்கைப் பற்றிய தனது கண்டுபிடிப்புகள் பற்றி ஸ்வான் 18 டிசம்பர் 1878 அன்று டைனேயில் உள்ள நியூகேஸில் என்ற இடத்தில் விரிவுரை ஆற்றினார். ஆனால் 1880 வரை தான் கண்டறிந்த மின் விளக்கிற்காக காப்புரிமை பெறவில்லை. அதன் பின்னரே 1880 அன்று தாமசு ஆல்வா எடிசனால் காப்புரிமை பெறப்பட்டது. 1881 ல், லண்டனில் உள்ள வெஸ்ட்மின்ஸ்டர் நகரத்தில் சேவாய் திரையரங்கில், ஸ்வான் மின்சாரம் மூலம் தனது மின்விளக்கை எரியவிட்டார். உலகில் நாடகம் மற்றும் பொது அரங்குகளில் மின் விளக்கு எரிந்தது இதுவே முதல் முறையாகும்  

1904 ஆம் ஆண்டில், இங்கிலாந்து மன்னர் ஏழாம் எட்வர்ட் என்பவரால் ஜோசப் ஸ்வானுக்கு 'சர்' என்னும் வீரப்பட்டம் வழங்கப்பட்டது. இங்கிலாந்தின் ராயல் சொசைட்டி 'ஹுக்த்ஸ் பதக்கம்' வழங்கியது. மற்றும் பாராசெயூட்டிகல் சொசைட்டி ஜோசப் ஸ்வானை கெளரவ உறுப்பினராக ஏற்றுக் கொண்டது. பிரான்சு அரசாங்கம் *லீஜன் டி ஹானர்* (Légion d'honneur) எனப்படும் சிறப்பை வழங்கியது குறிப்பிடத்தக்கது.  
1881 ல் பாரிஸ் ஒரு சர்வதேசக் கண்காட்சியில் ஜோசப் ஸ்வானின் கண்டுபிடிப்புகள் அதில் இடம்பெற்றிருந்தன. மேலும் ஸ்வான் இந்த கண்டுபிடிப்புக்கு நன்றி தெரிவிக்கும் வகையில் பாரீஸ் நகரம் முழுதும் மின்சார விளக்குகளால் ஒளிர்ந்தது.  
## இளமை
ஜோசப் ஸ்வான் 1828 ஆம் ஆண்டு இங்கிலாந்து நாட்டில் பிசப்வேர்மௌத் எனுமிடத்தில் உள்ள பாலியன் ஹாலில் (தற்போது இது சுந்தர்லேண்ட் எனுமிடத்தில் ஒரு பகுதி) ஒரு எளிய குடும்பத்தில் பிறந்தார். தந்தை ஜான் ஸ்வான், தாயார் இசெபெல்லா கேமரூன் ஆவர். ஜோசப் ஸ்வான் தனது குடும்ப வறுமை நிலையிலும் இயற்பியல், வேதியல் ஆகிய இரண்டு துறைகளிலும் மிகச்சிறந்த புலமை பெற்றார். டைனேவில் உள்ள ஒரு மருந்து நிறுவனத்தில் பயிற்சியாளராகச் சேர்ந்தார். பின்னர் மாவ்சன் என்ற வேதிப்பொருட்கள் தயாரிப்பு நிறுவனத்தில் பங்குதாரராக உயர்ந்தார்.
# இழைபு (நூல்வனப்பு)

**இழைபு** என்பது நூலின் வனப்பு இயல்புகள் எட்டில் ஒன்று.  

ஒற்றொடு புணர்ந்த வல்லெழுத்து இயைந்து வராமல் பாடி நூல் இயற்றுவது இழைபு என்னும் நூல்-வனப்பு ஆகும்.  

அதாவது க்க, ச்ச, ட்ட, த்த, ப்ப, ற்ற – என வரும் சொற்கள் பாடலில் வராமல் நூல் செய்வது இந்த நூல்-வனப்பு.  

இது இருசீர்-அடி, முச்சீர்-அடி, நாற்சீர்-அடி, ஐஞ்சீர்-அடி, அறுசீர்-அடி, எழுசீர்-அடி கொண்ட பாடல்களால் அமைந்திருக்கும்.  
:பேராசிரியர் கருத்து  
:இது இசைப்பாட்டு என்னும், இசைப்பாட்டாகிய செந்துறை மார்க்கத்தன என்றும், இழைபு அவிநயத்துக்கு உரியது என்றும், பேராசிரியர் குறிப்பிடுகிறார். ‘*கலியும் பரிபாடலும் போலும்*’ என எடுத்துக்காட்டும் தருகிறார்.  
;இளம்பூரணர் கருத்து  
:குறளடி முதல் ஐந்தடி என்பது 4-எழுத்து அடி முதல் 17-எழுத்து அடி வரையில் உள்ள 5 வகைப் பாடலடி  
;இளம்பூரணர் மேற்கோள் பாடலின் பகுதி  
:போந்து போந்து சார்ந்து சார்ந்து  
:தேர்ந்து தேர்ந்து மூசி நேர்ந்து  
:வண்டு சூழ விண்டு நீங்கி  
:நீர்வாய்க் கொண்ட நீலம் ஊர்வாய்  
:ஊதை வீச ஊர வாய  
:மணியேர் நுண்தோள் ஒல்கி மாலை  
:நன்மணம் கமழும் பன்னல் ஊர!  
இழைபு-நூல் பாடல் இவ்வாறு இருக்கும்.  
## இவற்றையும் காண்க
- வண்ணம்
## அடிக்குறிப்பு
# தொன்மை (நூல்வனப்பு)

**தொன்மை** என்பது நூலின் வனப்பு இயல்புகள் எட்டில் ஒன்று.  

கதை உரை இயைந்து வருவது தொன்மை வனப்பியல் என்பது இளம்பூரணர் கருத்து. இந்தத் தொன்மை  
1. இராம-சரிதம்,
1. பாண்டவ-சரிதம்

முதலானவற்றின்மேல் வரும் செய்யுள் என்று இவர் குறிப்பிடுகிறார்.  

1. பெருந்தேவனாரால் பாடப்பட்ட பாரதம்,
1. தகடூர் யாத்திரை
போல்வன தொன்மை என்பது பேராசிரியர் கருத்து.  

1. உரையிடையிட்ட பாட்டுடைச் செய்யுளாக வரும் சிலப்பதிகாரம்
தொன்மை-வனப்பு கொண்ட நூல் என்பது நச்சினார்க்கினியர் கருத்து.  

## இவற்றையும் காண்க
- வண்ணம்
## அடிக்குறிப்பு
# செங்கற்படை



**செங்கற்படை** என்பது தமிழ்நாட்டில் உள்ள இராமநாதபுரம் மாவட்டத்தின், முதுகுளத்தூர் வட்டத்தில் சத்திரக்குடி-சிக்கல் சாலையில் அமைந்துள்ள ஒரு புறநகர்ப் பகுதியாகும். யாதவர்கள் (கோனார்) மட்டுமே வசிக்கும் இயற்கை சூழல் நிறைந்த கிராமம் ஆகும்.  

இக்கிராமமானது வளநாடு ஊராட்சியின் கீழ் வருவதால் வ.செங்கற்படை என்றும் தற்போது கோகுல செங்கற்படை என்றும் அழைக்கப்படுகிறது  

இந்த ஊரின் மக்கள்தொகை சுமார் 1500 பேர். விவசாயம், கால்நடைவளர்த்தல், வெளிநாட்டு வேலை இந்த ஊர் மக்களின் முக்கியத் தொழிலாக உள்ளது.  

ஊரின் மையப்பகுதியில் ஸ்ரீ கிருஷ்ணர் ஆலயமும் வரசித்தி விநாயகர் ஆலயமும் ஊரின் கிழக்கில் செங்காருடைய அய்யநாரும், மேற்கில் வாழவந்தாள் அம்மனும், வடக்கில் அக்னி வீரபத்திரரும், தெற்கில் பாதள காளியம்மன், முனியய்யாவும் ஊரின் சிறப்பம்சங்களாக அமைந்துள்ளது  

ஊரின் முக்கிய திருவிழாவாக #சித்திரையில் ஏர்உழுதல், கள்ளழகர் எதிர்சேவை, #வைகாசியில் விசாகம் #ஆடியில் முளைப்பாரி #ஆவணியில் கிருஷ்ணர் ஜெயந்தி #மார்கழியில் பஜனை பொங்கலும் சிறப்பாக கொண்டாடப்படுகிறது  

ஊரின் எல்லைகளாக வடக்கில் வளநாடும், தெற்கில் தேரிருவேலியும் , கிழக்கில் மட்டியரேந்தல் மற்றும் மேற்கில் புஷ்பவனம் அமைந்துள்ளது  

2020 ஆண்டு முதல் இக்கிராம யாதவ இளைஞர் சங்கம் சார்பில் கேமிரா பொருத்தப்பட்டு பாதுகாக்கப்படுகிறது  

இக்கிராமம் மாவட்ட தலை நகர் இராமநாதபுரம், மற்றும் பரமக்குடி, முதுகுளத்தூர், அருப்புக்கோட்டை போன்ற பிரதாான நகரங்களுடன் போக்குவரத்து வசதியை கொண்டுள்ளது
# சுறா (திரைப்படம்)


***சுறா*** (*Sura*) என்பது 2010ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் எசு. பி. இராச்குமாரின் இயக்கத்திலும் திரைக்கதையிலும் விசயை முதன்மைக் கதைமாந்தராகக் கொண்டு வெளிவந்துள்ளது. சுறா விசயின் 50ஆவது திரைப்படமாகும். சங்கிலி முருகனால் தயாரிக்கப்பட்ட இத்திரைப்படம் சன் படங்களால் வழங்கப்பட்டு, பார்வையாளர்களிடத்திலிருந்து எதிர்மறையான திறனாய்வுகளைப் பெற்றுக் கொண்டது.. இத்திரைப்படம் இணையத் திரைப்படத் தரவுத்தளத்தின் பயனர் கருத்துக்கணிப்பின் படி கடைசி நூறு இடங்களுள் 36ஆவது இடத்தைப் பெற்றுக் கொண்டது. இந்தத் திரைப்படம் சோட்டா மும்பை என்ற மலையாளப் படத்தைத் தழுவியே வெளிவந்துள்ளது. இந்த படம் விநியோகஸ்தர்களுக்கு நஷ்டம் என்பதால் அவர்களுக்கு சாட்டிலைட் உரிமையை இலவசமாக பெற்று தொலைக்காட்சியில் நல்ல வரவேற்பைப் பெற்றது.  

## கதைக்கரு

சுறா திரைப்படத்தின் கதை தமிழ்நாட்டின் கரையோரப் பகுதியில் உள்ள ஊரான யாழ் நகரில் இடம்பெறுகிறது. சுறாவும் (விசய்) அம்பர்லாவும் (வடிவேலு) யாழ் நகரிலேயே பிறந்து வளர்கின்றனர். வளர்ப்பு நாய் இறந்ததாக நினைத்துக் கொண்டு, கவலையில் தற்கொலை செய்ய முயலும் பூர்ணிமாவைக் (தமன்னா) காப்பாற்றுகிறார் சுறா.  

சுறாவும் பூர்ணிமாவும் ஒருவரையொருவர் காதலிக்கத் தொடங்குகிறார்கள். கதை நகர்ந்து கொண்டிருக்கும்போது, அமைச்சர் சமுத்திர இராசா (தேவு கில்) மீனவர்கள் வாழும் நிலத்தைக் கைப்பற்ற நினைக்கிறார். ஆனால், அதனைத் தடுத்து நிறுத்துகிறார் சுறா. தனது பலத்தைப் பயன்படுத்திச் சுறாவை அழிக்க நினைக்கிறார் சமுத்திர இராசா. ஆனாலும் தன்னந்தனியாகவே சமுத்திர இராசாவையும் அவரது குழுவினரையும் எதிர்த்து வெற்றி கொள்கிறார் சுறா.  

## நடிகர்கள்
| நடிகர் | கதைமாந்தர் |  |  |  |  |
| --- | --- | --- | --- | --- | --- |
| விசய் | சுறா |  |  |  |  |
| தமன்னா | பூர்ணிமா |  |  |  |  |
| தேவு கில் | சமுத்திர இராசா |  |  |  |  |
| வடிவேலு | அம்பர்லா |  |  |  |  |
| சிறீமன் | தண்டபாணி |  |  |  |  |
| இரியாசு கான் | தாசு |  |  |  |  |
| சுசாதா | சுறாவின் தாய் |  |  |  |  |
| மதன் பாபு | மதன் பாபு |  |  |  |  |
| இராதா இரவி | மாதா கோயில் அருட்தந்தை |  |  |  |  |
| **இலக்கம்** | **பாடல்** | **பாடகர்(கள்)** | **நேரம் (நிமிடங்கள்:நொடிகள்)** | **பாடல் வரிகள்** |  |
| 1 | *தஞ்சாவூர் ஜில்லாக்காரி* | ஏமச்சந்திரா, சைந்தவி | 05:21 | நா. முத்துக்குமார் |  |
| 2 | *நான் நடந்தால் அதிரடி* | நவீன், சோபா சந்திரசேகர், சனனி மதன் | 04:35 | கபிலன் |  |
| 3 | *வெற்றிக் கொடி ஏத்து* | இரஞ்சித்து, முகேசு | 05:21 | வாலி, எசு. பி. இராசகுமார் |  |
| 4 | *வங்கக் கடல் எல்லை* | நவீன், மாலதி | 04:45 | கபிலன் |  |
| 5 | *சிறகடிக்கும் நிலவு* | கார்த்திக்கு, இரீத்தா | 05:29 | சினேகன் |  |
| 6 | *தமிழன் வீரத் தமிழன்* | இராகுல் நம்பியார் | 03:47 | கபிலன் | } |
# போக்குவரத்து அமைச்சகம் (சிங்கப்பூர்)


**போக்குவரத்து அமைச்சகம் ** (Ministry of Transport, சுருக்கம்: **MOT**; சீனம்: 交通部, பின்யின்: *Jiāotōngbù*, ) சிங்கப்பூரின் தரை, கடல், வான்வழிப் போக்குவரத்தை குடியரசின் எல்லைக்குள் கட்டுப்படுத்தும் சிங்கப்பூர் அரசின் அமைச்சகமாகும். இதன் தலைமையகம் பிஎசுஏ கட்டிடத்தில் இயங்குகிறது.  

## நிறுவன கட்டமைப்பு
தறபோது இந்த அமைச்சகத்தின் கீழ் நான்கு தன்னாட்சி பெற்ற அரசுக் கட்டுப்பாட்டு வாரியங்கள் இயங்குகின்றன:  
1. குடியிய வான்வழி ஆணையம், சிங்கப்பூர் (CAAS)
1. தரைவழி போக்குவரத்து ஆணையம் (LTA)
1. கடல்வழி மற்றும் துறைமுக ஆணையம், சிங்கப்பூர் (MPA)
1. பொதுப் போக்குவரத்து அவை (PTC)
இவை அமைச்சகத்தின் கொள்கைகளையும் நுண்ணறிவுமிக்க வழிகாட்டுதல்களையும் நடைமுறைப்படுத்துகின்றன.  

அமைச்சகத்தில் 100 பணியாளர்கள் ஏழு பிரிவுகளில் பணியாற்றுகின்றனர். இவை வான்வழி போக்குவரத்து பிரிவு, தரைவழி போக்குவரத்து பிரிவு, கடல் போக்குவரத்து பிரிவு, பன்னாட்டு தொடர்பு மற்றும் பாதுகாப்பு பிரிவு, கூட்டாண்மை நிறுவனத் தொடர்பு பிரிவு, கூட்டாண்மை நிறுவன மேம்பாட்டு பிரிவு மற்றும் வான்வெளி விபத்து விசாரணை செயலகம், சிங்கப்பூர் (AAIB) ஆகும்.  

## விருதுகள்
சூன் 19, 2000ஆம் ஆண்டில் நிறுவன சீர்மைக்காக எம்ஓடி ஐஎசுஓ 9002 தரச்சான்றிதழ் பெற்றது. அக்டோபர் 2001இல் மக்கள் மேம்பாட்டாளர் விருதும் அக்டோபர் 2003இல் சிங்கப்பூர் தரநிலை வகுப்பு நிலையையும் பெற்றது.
# பகுப்பு:சிங்கப்பூர் அரசு

கீழ்கண்ட பதங்கள் மிக நெருங்கிய தொடர்புடையவை என்பதால், புரிந்துணர்வுக்காகவும், பகுப்பு மேலாண்மைக்காகவும் இங்கு பகுப்புரையாக உள்ளன.  
- **அரசு** - தேர்வு / தகுதி அடிப்படையில் ஆளுமையைப் பெற்று, குறிப்பிட்ட எல்லைகளுடன், மக்களை ஆட்சி செய்யும் அமைப்பு (எ. கா. ) அரசுப் பணியாளர்
- **அரசாங்கம்**- தேர்தல் வழியே ஆட்சியைப் பிடித்து, குறிப்பிட்ட காலம்வரை, மக்களை அரசினை ஆளுபவர். .(எ. கா) தேர்தலில் வெற்றி பெற்ற ஆளும் கட்சி. (எ. கா. ) மந்திரிகள்
- **அரசியல்** - தங்களது கருத்துகளால், மக்களின் செல்வாக்கினைப் பெற்று அரசாங்கத்தைப் பிடிக்க முயற்சிப்பவர்கள் (எ. கா.) தேர்தலில் ஈடுபடா / ஈடுபடும் (வெற்றி பெறும், பெறா) கட்சிகள்
# அழிப்பு இயக்கி



**அழிப்பு இயக்கி** அல்லது **அழிதற் செயலி** (*annihilation operator*) என்பது ஒரு துளிம இயந்திரவியல் இயக்கி/செயலி ஆகும். துளிமச் சீரிசை அலைவிகளை ஆராய இது பயன்படுகிறது. மேலும் முழுச்சுழலிகள் (போசான்கள்) அழிந்துபடும் செயல்முறையை விளக்கவும் இச்செயலி பயன்படுகிறது.  

Ψ <sup>(n)</sup> என்று குறிக்கப்படும் n துகள்களை உடைய ஒரு அலைச்சார்பின் மீது a என்ற அழிப்பு இயக்கி ஒரு முறை செயல்படும்போது அதிலிருந்து ஒரு துகள் நீக்கப்பட்டு Ψ <sup>(n-1)</sup> என்ற அலைச்சார்பினால் குறிக்கப்படும் (n-1) துகள்களை உடைய ஒரு நிலையை அடைகிறது.  

அதாவது : <math> a\psi(n) = \sqrt{n}\psi(n-1)</math>  

அழிப்பு இயக்கி n துகள்கள் உள்ள நிலையின்மீது n முறை தொடர்ந்து செயல்படும்போது அனைத்துத் துகள்களும் அழிக்கப்பட்டு அது வெற்றிடமாக மாறுகிறது. வெற்றிடத்தின்மீது அழிப்பு இயக்கி செயற்படும்போது அந்த நிலையே அழிக்கப்பட்டு சுழியாக மாறுகிறது.  

அதாவது : <math> a\psi(0) = 0 </math> (இச்சமன்பாடு ஒரு துளிம இயந்திரவியல் அலைவியின் அடிநிலையைக் கண்டறிய உதவுகிறது).  

## கலைச்சொற்கள்
- துளிம இயந்திரவியல் இயக்கி/செயலி = quantum mechanical operator
- சீரிசை அலைவி = harmonic oscillator | முழுச்சுழலி = boson
- அலைச்சார்பு = wave function | அடிநிலை = ground state

## மேற்கோள்
**இயல்பியல் களஞ்சியம்** - *ப.க. பொன்னுசாமி* - பக். 72 - முதற் பதிப்பு 1997
# மைய பல்தொழில் நுட்பப் பயிலகம்

****மைய பல்தொழில் நுட்பப் பயிலகம்****

| **குறிக்கோள் வாசகம்** | உழைப்பே எப்போதும் வெல்லும் |  |
| --- | --- | --- |
| **தொடக்கம்** | 1914 |  |
| **பள்ளி வகை** | வேளாண் அறிவியல் |  |
| **அமைவிடம்** | சென்னை, தமிழ் நாடு, இந்தியா |  |
| **வளாகம்** | 45 எக்டர் |  |
| **இணைய முகவரி** | தஞ்சாவூர் | } |
**மைய பல்தொழில் நுட்பப் பயிலகம்** (*Central Polytechnic*) சென்னை தரமணியில் அமைந்திருக்கும் பல்தொழில் நுட்பக் கல்லூரியாகும்.  

## வரலாறு

1914 ஆம் ஆண்டு மைய பல்தொழில் நுட்பப் பயிலகம் ஆரம்பிக்கப்பட்டது. முதலில் இது வாடகை கட்டிடத்தில் மதராஸ் டிரேடு பள்ளி என்ற பெயரில் மண்ணடியில் இயங்கியது. பின் 1924 ஆம் ஆண்டு அதன் சொந்த கட்டிடத்துக்கு மாறியது. 1946 ஆம் வருடம் பயிலகத்தின் பெயர் மைய பல்தொழில் நுட்பப் பயிலகம் என்று மாற்றப்பட்டது. அப்பொழுது 1. இயந்திரவியல் 2. கட்டிடவியல் 3. மின்னியல் 4. மீனியல் 5. அச்சி தொழில் நுட்பம் 6. சனிடரி 7. ஒளிப்பதிவு மற்றும் ஒலி தொழில் நுட்பம் போன்ற 7 பட்டயப் படிப்புகளை வழங்கியது. 1958-59 ஆம் ஆண்டு இரண்டாம் 5 ஆண்டு திட்டத்தின் படி கிண்டியில் 15 ஏக்கர் பரப்பில் 14 லட்சம் செலவில் கட்டப்பட்ட கட்டிடத்துக்கு மாறியது. அவ்வாண்டு பயிலகத்தில் இருந்து அச்சு தொழில் நுட்பவியல் பிரிக்கப்பட்டு பிராந்திய அச்சு பள்ளி என்ற பெயரில் தனி பயிலகம் ஆரம்பிக்கப்பட்டது. 1960-61 ஆம் ஆண்டு ஒளிப்பதிவு மற்றும் ஒலி தொழில் நுட்பம் பயிலகத்தில் இருந்து பிரிக்கப்பட்டு திரைப்பட தொழில்நுட்ப நிலையம் ஆரம்பிக்கப்பட்டது.  

மூன்றாம் 5 ஆண்டு திட்டப்படி பயிலக விரிவாக்க பணிக்காக கிண்டியில அமைந்த மையத்தில் இடவசதி இல்லாததால் அடையாரில் 40 எக்டர் நிலம் கையகப்படுத்தப்பட்டு 72 லட்சம் செலவில் புது கட்டிடங்கள் கட்டப்பட்டது. பின் இந்த மையத்துக்காக 3221 எக்டர் நிலம் பிற பயிலகத்துக்காக கையகப்படுத்தப்பட்டது.  

## பயிலகத்தில் உள்ள துறைகள்

1. இயந்திரவியல்
1. கட்டிடவியல்
1. மின்னியல் மற்றும் மின்னணுவியல்
1. கணினியியல்
1. மீனியல்
1. மின்னணுவியல் மற்றும் தொடர்பியல்
1. இயந்திரவியல் (தொழில் பயிற்சியுடன்)
# தோல் (நூல்வனப்பு)

நூலின் வனப்பு-இயல்புகள் எட்டு எனத் தொல்காப்பியர் பகுத்துக் காட்டுகிறார். அவற்றில் **தோல்** என்பது ஒன்று.  

ஆற்றொழுக்கான நடையை ‘இழுமென் மொழி’ என்பர்.  
;இளம்பூரணர்  
:இழுமென் மொழியை இளம்பூரணர் கதைமொழி எடுத்துக்கொண்டு மார்கண்டேயனார் காஞ்சி என்னும் நூலிலிருந்து ஒரு பாடலை எடுத்துக்காட்டாகத் தருகிறார். மற்றும் பரந்த மொழியால் அடி நிமிர்ந்து ஒழுகும் நூல் என மலைபடுகடாம் என்னும் நூலைக் காட்டுகிறார்.  
;பேராசிரியர்  
:இழுமென் மொழியால் விழுமியது கூறும் நூல் என்பது கதை சொல்லும் ஆசிரியப்பாவால் ஆன பொருள்-தொடர் பாட்டு-நூல் எனப் பேராசிரியர் குறிப்பிடுகிறார். பழைய கதையைச் சொல்லும் தொன்மொழி தோல் ஆயிற்று என்பது இவர் கருத்து. (தொன்மொழி < தோன்மொழி)  
- தொன்மை – பழங்கதை நூல்
- தோல் – படையில் முன்னே நடக்கும் தோல்படை போலத் தொகுப்பாக அமையும் முன்னுரை-நூல்

## இவற்றையும் காண்க
- வனப்பு
- வண்ணம்
## அடிக்குறிப்பு
# மார்க்கண்டேயனார் காஞ்சி



**மார்க்கண்டேயனார் காஞ்சி** என்பது பழமையான நூல்களில் ஒன்று. இளம்பூரணர் இந்த நூலின் பாடல்-பகுதி ஒன்றைக் குறிப்பிடுகிறார்.  
;பாடல்  
:பாயிரும் பரப்பகம் புதையப் பாம்பின  
:ஆயிரம் மணிவிக்கு அழலும் சேக்கைத்  
:துளிதரு வெள்ளத் துயில்புடை பெயர்க்கும்  
:ஒளியோன் காஞ்சி எளிது எனக் கூறின்  
:இம்மை இல்லை மறுமை இல்லை  
:நன்மை இல்லை தீமை இல்லை  
:செய்வோர் இல்லை செய்பொருள் இல்லை  
:அறிவோர் யார்இஃது இறுவழி இறுகென ...  
- இந்தப் பாடல் நிலையாமை பொருள்மேல் காஞ்சி.
- தோல் என்னும் வனப்புநூலுக்கு இது எடுத்துக்காட்டாகத் தரப்பட்டுள்ளது.
## அடிக்குறிப்பு
# புலன் (நூல்வனப்பு)

நூலின் வனப்பு-இயல்புகள் எட்டு எனத் தொல்காப்பியர் பகுத்துக் காட்டுகிறார். அவற்றில் **புலன்** என்பது ஒன்று.  

தெளிவாகப் புலப்படும் மொழிநடையில் செய்யப்படும் நூல் புலன்-வனப்பு-நூல்.  

;பேராசிரியர்  
:‘சேரி மொழியால்’ என இந்த நூற்பாவினுக்குப் பாடம் கொள்கிறார்.  

சேரிமொழி என்பது ‘பாடிமாற்றங்கள்’ என்கிறார்.  

இது ஊர்மக்கள் பேசும் மொழி.  

‘விளக்கத்தார் கூத்து முதலாகிய நாடகச் செய்யுளாகிய வெண்டுறைச் செய்யுள்’ எனப் புலன்-வனப்பு நூலுக்கு எடுத்துக்காட்டும் தருகிறார்.  
## இவற்றையும் காண்க
- வனப்பு
- வண்ணம்

## அடிக்குறிப்பு